**VÝBEROVÉ KONANIE**

1. Národné poľnohospodárske a potravinárske centrum so sídlom v Lužiankach (NPPC) vyhlasuje výberové konanie na funkciu:

* **riaditeľ Výskumného ústavu pôdoznalectva a ochrany pôdy,** Gagarinova 10, 827 13 Bratislava

**Náplň práce:** tvorivé riešenie úloh rozvoja vedy a techniky s realizáciou ich výsledkov v praxi**,** koordinovanie medzinárodných projektov a programov**,** tvorba krátkodobých a dlhodobých koncepcií rozvoja činnosti ústavu**,** vypracovávanie návrhov programov vedecko-technického rozvoja ústavu**,** organizovanie vedeckých a odborných podujatí v rámci činnosti ústavu**,** vykonávanie riadiacej činnosti a kontroly plnenia pracovných úloh zamestnancov

**Kvalifikačné predpoklady:** vysokoškolské vzdelanie II. stupňa, prípadne III. stupňa poľnohospodárskeho, prírodovedeckého alebo ekonomického zamerania

**Odborná prax:**  minimálne 3 rokov v  oblasti vedy, výskumu alebo vzdelávania v poľnohospodárstve alebo v potravinárstve

**Riadiaca prax:** minimálne 3 rokov v  oblasti riadenia vedecko - výskumných alebo vzdelávacích kolektívov

**Všeobecné spôsobilosti:** vedenie ľudí, organizovanie a plánovanie práce, analyzovanie a riešenie problémov, rozhodovanie, samostatnosť, komunikatívnosť

**Iné kritériá a požiadavky:** riadiace a organizačné schopnosti a zručnosti, skúsenosti s koordináciou medzinárodných projektov a programov; znalosť všeobecne záväzných právnych predpisov Slovenskej republiky a legislatívy Európskej únie súvisiacej s predmetom činnosti NPPC a  aktívna znalosť anglického jazyka (úroveň B2 – C1).

**Iné kritéria:** morálna bezúhonnosť

Prihlášky s osobným dotazníkom, profesijným životopisom, overenou kópiou dokladu o vzdelaní, zámerom ďalšieho rozvoja VÚPOP v rozsahu A4, výpisom z registra trestov nie starším ako tri mesiace a písomným súhlasom na spracovanie osobných údajov podľa zákona č. 122/2013 Z. z. o ochrane osobných údajov a o zmene a doplnení niektorých zákonov doručte v uzatvorenej obálke s označením NEOTVÁRAŤ **„VK VÚPOP“**  doručte do 30.4.2018 na adresu:

**Národné poľnohospodárske a potravinárske centrum**

**Oddelenie personalistiky**

**Hlohovecká 2**

**951 41 Lužianky**

**Údaje o zamestnávateľovi**

Národné poľnohospodárske a potravinárske centrum (NPPC) je štátna príspevková organizácia, ktorej zriaďovateľom je Ministerstvo pôdohospodárstva a rozvoja vidieka Slovenskej republiky. Hlavná činnosť NPPC je vykonávaná prostredníctvom 7 výskumných ústavov a spočíva v realizovaní výskumu a zhromažďovaní poznatkov z oblasti využívania a ochrany prírodných pôdnych zdrojov a vody pre pestovanie rastlín a chov zvierat, zabezpečenia kvality, bezpečnosti a konkurencieschopnosti potravín i nepotravinárskych výrobkov.